“يئني دؤنم” The New Age ایصطیلاح ايييرمينجي یوزایللییین ايکينجي ياريسيندا غرب اؤلکهلرينده يارانميش مدني آخيما اشاره ائدير. 1968 اوْلايلاري آردينجا غرب آيدينلاري سانکي بؤيوک يئنيلگييه اوغراديلار. فرانسا باشدا اوْلماقلا غرب اؤلکهلري 1968ـجي ايل گئنيش اؤيرنجي حرکاتينين Evenments شاهیدي اوْلموشدو. بو اوْلايلار، بوتون غربده 60ـجي ايللرين اوْرتالاريندان باشلانميش گنجلر و اؤيرنجيلر عوصيانينين پارتلایيش نؤقطهسي ايدي. مؤوجود ایجتیماعي گلهنکلره و گوج قورولوشلارينا قارشي يؤنلميش بو اوْلايلار، غرب اويغارليغيندا درين ايز بوراخدي. بئله کي، اوْلايلاردان سوْنرا شرقين ميستيک دوشونجهلري غربده باش آليب گئتدي. هیند عرفاني، تائويزم و ذئن دبه ميندي. بو مکتبلر، کاپيتاليزمين ظفري اوُجباتيندان روح سارسينتيسي کئچيرن آيدينلارا اويوشدورجو [مخدّر] درمان ايدي. بئله بیر یاناشما طرزی “یئنی دؤنم” آدلانیر.
azb_Arab